|  |  |
| --- | --- |
| **ID** | **D16775** |
| Versjon | 1.00 |
| Gyldig fra | 19.08.2024 |
| Utarbeider | Elisabeth Aune |
| Godkjent | Anne-Grethe Mathisen Døvik |

|  |  |
| --- | --- |
| Føring av fremmedspråk og andre fag tatt på høyeste nivå som privatist | |
| Formål Sikre at privatisteksamen i fag tatt på høyeste nivå føres korrekt på kandidatens dokumentasjon Omfang Personer som arbeider med å utstede fagdokumentasjon til kandidater AnsvarPersoner som utfører eller leder aktiviteter som dekkes av denne prosedyre, er ansvarlig for å kjenne til og etterleve innholdet, påvise feil og komme med forslag til endringer/forbedringer.Beskrivelse I fag der det i læreplanverket er fastsatt at privatister kan ta eksamen på høyeste nivå og få godskrevet faget på lavere nivå, skal eksamenskarakteren på høyeste nivå føres.  Godskriving av lavere nivå gjelder for både fellesfag og programfag, eller kombinasjonen av disse.  Det er ikke valgfritt for privatister å la karakterene på lavere nivåer bli stående på vitnemålet (enten det er programfag eller fellesfag), hvis de avlegger eksamen på høyere nivå, og de vil ha den nye eksamenskarakteren på vitnemålet.  I fag med to standpunktkarakterer der eleven forbedrer bare den ene karakteren som privatist, faller alle underliggende karakter i hele faget bort på vitnemålet. Det gjelder både når fagene på lavere nivå er tatt som elev og når de er tatt som privatist. Elever som har tatt fremmedspråk på lavere nivå kan få faget dokumentert med karakter på et kompetansebevis, selv om karakteren ikke kan føres på vitnemålet eller om faget skal føres med «Godkjent» på vitnemålet.  **Fremmedspråk**  På studieforberedende utdanningsprogram er det krav om 225 timer i fellesfaget fremmedspråk. Noen elever kan velge å ta fremmedspråk som privatist i stedet for å være elev i faget.  For å oppfylle kravet til FSP\*\*\*\* fellesfaget fremmedspråk kan privatister melde seg opp til   * eksamen i fremmedspråk, fellesfag I (privatister som har hatt ett annet fremmedspråk i grunnskolen) * eksamen i fremmedspråket, fellesfag II (privatister som fortsetter med det samme språket de hadde i grunnskolen)   Privatister som ikke har hatt opplæring i fremmedspråk i grunnskolen kan velge om de vil ta eksamen i fremmedspråk fellesfag nivå I eller fremmedspråk fellesfag nivå II. Privatister kan ta eksamen i fremmedspråk fellesfag I +II bare dersom de allerede har standpunktkarakter i faget.  Privatister som har eller har hatt opplæring i samisk som første- eller andrespråk etter [opplæringslova § 6-2](https://lovdata.no/lov/2023-06-09-30/%C2%A76-2), norsk tegnspråk etter [opplæringslova § 6-3](https://lovdata.no/lov/2023-06-09-30/%C2%A76-3), kvensk eller finsk som andrespråk, eller har tatt eksamen i disse faga, er fritatt fra kravet om eksamen i fremmedspråk.  Privatister kan velge å ta eksamen i valgfritt programfag fremmedspråk på høyere nivå og med det få godskrevet fellesfaget fremmedspråk.  **Valgfritt programfag, nivå II**  Privatist som går opp til eksamen i fremmedspråk programfag nivå II, kan få godskrevet underliggende nivå uten at det settes karakter. Dette gir en av følgende kombinasjoner av samme fremmedspråk på dokumentasjonen:  PSP\*\*\*\* Valgfritt programfag nivå II og I eller  PSP\*\*\*\* Valgfritt programfag nivå II og FSP\*\*\*\* fellesfag nivå I - for å få godskrevet FSP\*\*\*\* fellesfag nivå I må privatisten ha avsluttet et annet fremmedspråk på nivå I i grunnskolen.  Fellesfag nivå II kan ikke kombineres med programfag nivå I i samme språk  Eksempler:  med FSP spansk i videregående skole  PSP arabisk nivå I, skriftlig og muntlig – godskrevet  PSP arabisk nivå II, skriftlig og muntlig – privatisteksamen  med FSP spansk i grunnskolen  FSP arabisk I, skriftlig og muntlig – godskrevet  PSP arabisk nivå II, skriftlig og muntlig – privatisteksamen  uten fremmedspråk i grunnskolen  FSP arabisk I eller FSP arabisk II, skriftlig og muntlig - privatisteksamen.  Ingen godskriving. (disse skal altså ikke ta eksamen i programfaget på nivå II)  **PSP nivå III**  Privatist som går opp til eksamen i fremmedspråk programfag nivå III, kan få godskrevet underliggende nivå uten at det settes karakter. Dette gir en av følgende kombinasjoner av samme fremmedspråk på dokumentasjonen:  PSP\*\*\*\* programfag nivå III, II og I  PSP\*\*\*\* programfag nivå III og FSP\*\*\*\* fellesfag nivå II  PSP\*\*\*\* programfag nivå III og II og FSP\*\*\*\* fellesfag nivå I - for å få godskrevet fellesfag nivå I må privatisten ha avsluttet et annet fremmedspråk på nivå I i grunnskolen.  Fellesfag nivå II kan ikke kombineres med programfag nivå I i samme språk.  Eksempler:  med fellesfaget spansk i videregående skole  PSP arabisk nivå I, skriftlig og muntlig – godskrevet  PSP arabisk nivå II, skriftlig og muntlig – godskrevet  PSP arabisk nivå III, skriftlig og muntlig – privatisteksamen  uten fremmedspråk i grunnskolen  FSP II arabisk, skriftlig og muntlig – godskrevet  PSP arabisk nivå III, skriftlig og muntlig - privatisteksamen  med spansk i grunnskolen  FSP I arabisk, skriftlig og muntlig – godskrevet  PSP arabisk nivå II, skriftlig og muntlig – godskrevet  PSP arabisk nivå III, skriftlig og muntlig – privatisteksamen  Oversikt over hvilke fremmedspråk det er mulig å ta som privatist finnes på udir.no  **Musikk, dans, drama**   * Privatistene i teater og bevegelse 2 får godskrevet programfaget teater og bevegelse 1. * Privatistene i teaterproduksjon 2 får godskrevet programfagene teaterproduksjon 1 og teaterensemble. * Privatistene i ergonomi og bevegelse 2 får godskrevet programfaget ergonomi og bevegelse 1. * Privatistene i grunntrening i dans 2 får godskrevet programfaget grunntrening i dans 1. * Privatistene i scenisk dans 3 får godskrevet programfagene danseteknikker, scenisk dans 1 og scenisk dans 2. * Privatistene i scenisk dans fordypning 2 får godskrevet programfaget scenisk dans fordypning 1.  Registreringer/avviksbehandling Avvik meldes i avvikssystemet Eksterne referanser <https://lovdata.no/forskrift/2024-06-03-900/§5-8>  [Føring av vitnemål og kompetansebevis for videregående opplæring i Kunnskapsløftet – 2024 | udir.no](https://www.udir.no/eksamen-og-prover/dokumentasjon/vitnemal-og-kompetansebevis/foring-vitnemal-kompetansebevis-vgs-24/)  [Fremmedspråk for privatister | udir.no](https://www.udir.no/eksamen-og-prover/eksamen/privatist/fremmedsprak-for-privatister/) |